Document ID: 31979R0484

KOMISSION ASETUS (ETY) N:o 484/79,
annettu 13 päivänä maaliskuuta 1979,
tavaroiden luokittelusta yhteisen tullitariffin alanimikkeeseen 39.07 E IV
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon yhteisen tullitariffin nimikkeistön yhdenmukaiseksi soveltamiseksi toteutettavista toimenpiteistä 16 päivänä tammikuuta 1969 annetun neuvoston asetuksen (ETY) N:o 97/69(1), sellaisena kuin se on viimeksi muutettuna asetuksella (ETY) N:o 280/77(2), ja erityisesti sen 3 artiklan,
sekä katsoo, että
yhteisen tullitariffin nimikkeistön yhdenmukaisen soveltamisen varmistamiseksi on syytä antaa säännöksiä sovellettaviksi luokiteltaessa tariffiin "ongensiimana käytettävää lankaa", joka on katkomattomista nailonkuiduista valmistettua, kokonaan polyvinyylikloridikerroksella päällystettyä onttoa punosta, määrämittaisena keloilla ja päistään suipennettua,
neuvoston asetuksen (ETY) N:o 950/68(3), sellaisena kuin se on viimeksi muutettuna asetuksella (ETY) N:o 2800/78(4), liitteenä olevan yhteisen tullitariffin nimikkeeseen 51.03 kuuluu synteettisestä tekstiilikuidusta valmistettu lanka, nimikkeeseen 58.07 kuuluvat punokset, nimikkeeseen 59.08 muovilla päällystetyt tekstiilikankaat ja nimikkeeseen 39.07 muovista valmistetut tavarat,
mainitut nimikkeet voidaan ottaa huomioon edellä mainittua ongensiimana käytettävää lankaa luokiteltaessa,
kyseistä tavaraa ei voida lukea kuuluvaksi yhteisen tullitariffin XI jaksossa tarkoitettuihin lankoihin, erityisesti sellaisina kuin ne esitetään tulliyhteistyöneuvoston nimikkeistön selitysten tähän jaksoon liittyvien yleisohjeiden B alaosastossa "Langat"; teknisessä mielessä tämä tavara on punos,
tätä tavaraa luokiteltaessa olisi siis otettava huomioon nimike 58.07, jollei yhteisen tullitariffin 58 ryhmän 1 huomautuksessa määrättäisi, että tämän ryhmän ulkopuolelle on jätettävä ja 59 ryhmään on luokiteltava päällystetyt tai kyllästetyt tekstiilikankaat; nimitys "tekstiilikankaat" käsittää 59 ryhmän 1 huomautuksen A kohdan mukaan myös punokset; 59 ryhmän 2 huomautuksen A kohdan c alakohdan mukaan kuitenkin tuotteet, joissa tekstiilikangas on täysin muovin peitossa, on luokiteltava yhteisen tullitariffin 39 ryhmään; edellä mainittua ongensiimana käytettävää lankaa ei siten voida luokitella nimikkeeseen 51.03, nimikkeeseen 58.07 eikä nimikkeeseen 59.08, vaan se on luokiteltava 39 ryhmään,
luonteensa ja esitysmuotonsa perusteella kyseinen tavara on luokiteltava 39 ryhmän alanimikkeeseen 39.07 E IV, ja
tässä asetuksessa säädetyt toimenpiteet ovat yhteisen tullitariffin nimikkeistöä käsittelevän komitean lausunnon mukaiset,
ON ANTANUT TÄMÄN ASETUKSEN:
1 artikla
Ongensiimana käytettävä lanka, joka on katkomattomista nailonkuiduista valmistettua, kokonaan polyvinyylikloridikerroksella päällystettyä onttoa punosta, määrämittaisena keloilla ja päistään suipennettua, kuuluu yhteisen tullitariffin alanimikkeeseen
TAULUKON PAIKKA
2 artikla
Tämä asetus tulee voimaan kahdentenakymmenentenäensimmäisenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 13 päivänä maaliskuuta 1979.

Labels: 0
3